NaiveNeuron/SloPal huggingface dataset:
Fico, Robert, poslanec NR SR (2020-11-03):
Ďakujem pekne, pán podpredseda. Dámy a páni, my sme na úvod tejto schôdze navrhovali, aby sme vyradili z rokovania všetky body programu, ktoré nesúvisia s bojom proti pandémii, ale keďže tento návrh nebol vypočutý, tak nám nezostane nič iné, len náš návrh na schôdzi predložiť, ale dám zadosť tomuto našemu procedurálnemu návrhu a budem veľmi stručný. Pán podpredseda, dámy a páni, podávame návrh, aby do zoznamu pamätných dní bol zaradený Deň mníchovskej zrady. Je to udalosť, ktorá je nám všetkým dostatočne známa. Ja nevidím v tomto okamihu zmysel na historický nejaký návrat alebo nejaké diskusie, pretože na to nie je v dnešnej dobe ani atmosféra, ani priestor, preto skončím pri konštatovaní, že návrh zákona spĺňa všetky formálne náležitosti. Nadväzuje na diskusiu, ktorá bola v pléne Národnej rady o iných pamätných dňoch a štátnych sviatkoch. Myslíme si, že by sme natoľko mali byť hrdí, že dokážeme verejne povedať, že nás Angličania a Francúzi hrubo zradili v roku 1938. Takže navrhujem zaradiť tento pamätný deň do zoznamu. Z mojej strany všetko. Ďakujem pekne.
Švejna, Ivan, poslanec NR SR (2012-11-07):
Vážené dámy, vážení páni, vážená pani predsedajúca, dovoľte, aby som ako určený spravodajca predniesol informáciu o výsledku prerokovania výborov Národnej rady o návrhu skupiny poslancov na prijatie stanoviska k navýšeniu prostriedkov v Európskom mechanizme pre stabilitu, tlač 253. Výbor pre financie a rozpočet ako gestorský výbor podáva túto informáciu o prerokovaní vyššie uvedeného návrhu. Predseda Národnej rady svojím rozhodnutím č. 236 z 28. septembra 2012 pridelil návrh skupiny poslancov týmto výborom: výboru pre financie a rozpočet a výboru pre európske záležitosti. Uvedené výbory prerokovali predmetný návrh v stanovenom termíne do 15. októbra 2012. Gestorský výbor nedostal do začatia rokovania o návrhu skupiny poslancov stanoviská poslancov Národnej rady podané v súlade s § 75 zákona Národnej rady o rokovacom poriadku. K predmetnému návrhu zaujali výbory tieto stanoviská: výbor pre financie a rozpočet neschválil platné uznesenie, nakoľko nesúhlasila s ním nadpolovičná väčšina prítomných členov výboru. Výbor pre európske záležitosti takisto neschválil platné uznesenie, nakoľko nesúhlasila s ním nadpolovičná väčšina prítomných členov výboru. Gestorský výbor na základe stanovísk výborov k návrhu skupiny poslancov na prijatie stanoviska k navýšeniu prostriedkov v Európskom mechanizme pre stabilitu odporúča Národnej rade návrh neschváliť. Predmetná informácia výborov bola schválená uznesením gestorského výboru. Výbor určil poslanca Ivana Švejnu za spoločného spravodajcu výborov. Súčasne ho poveril predniesť informáciu výborov na schôdzi a navrhnúť Národnej rade postup pri hlasovaní. Ďakujem, pani predsedajúca, skončil som. Otvorte, prosím, rozpravu.
Ďurkovský, Andrej, poslanec NR SR (2011-02-08):
Ďakujem pekne, pán predseda. V rozprave nevystúpil žiaden poslanec. Keďže neboli podané žiadne pozmeňujúce a doplňujúce návrhy, budeme hlasovať o jednom bode zo spoločnej správy s odporúčaním gestorského výboru schváliť.
Érsek, Árpád, minister dopravy a výstavby SR (2019-09-12):
Ďakujem za slovo. Vážená pani poslankyňa, ďakuje pán podpredseda vlády za otázku. Správa vo všeobecnosti uvádza celkový počet identifikovaných nezrovnalostí, ktoré zachytia kontrolné orgány v členskom štáte. V počte identifikovaných nezrovnalostí 1 649 za Slovenskú republiku sa nachádza na 10. mieste z celkového počtu 28 krajín EÚ. Z pohľadu počtu identifikovaných nezrovnalostí sa teda nachádzame niekde v strede všetkých krajín EÚ. Z pohľadu percenta finančného dopadu na všetky uskutočnené platby správa OLAF-u uvádza číslo 19,29 percenta. Napriek tomu, že sa jedná o najvyššie číslo spomedzi všetkých krajín EÚ, poukazuje to na aktívny a efektívny spôsob výkonu činnosti kontrolných orgánov v členskom štáte, ktoré sú schopné potencionálne chyby či podozrenia, nezrovnalosti identifikovať a v dostatočnom časovom predstihu týmto spôsobom predchádzať reálnej chybovosti z toho plynulých dopadov na rozpočet členského štátu. Navyše úrad v spolupráci s expertmi OECD pripravuje akčný plán v boji proti korupcii, podvodom v eurofondoch, ktorý o pár týždňov predstavíme spolu s viceprezidentom OECD v Bratislave. Už teraz však môžeme povedať, že experti OECD na oblasť boja proti korupcii a podvodom vnímajú Slovenskú republiku pozitívne z hľadiska prijímaných opatrení v tejto oblasti. Ďakujem, skončil som.
Hrnčiar, Andrej, podpredseda NR SR (2017-11-30):
Nech sa páči.
I. Štefanec, poslanec: (2009-10-23):
Uvedený návrh bol doručený pánom poslancom v stanovenej lehote, čím boli splnené podmienky určené v § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ktoré sú uvedené v § 67 a § 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Dovoľujem si vysloviť svoj názor, že sa stotožňujem s návrhom, ktorý predložil pán poslanec Mikuš, pretože štát by mal svoje služby pre ľudí zlepšovať, a nie zhoršovať a tento návrh významne zlepšuje služby štátu pre ľudí, pretože zlepšuje predovšetkým dostupnosť kolkových známok. Pán predsedajúci, prosím, otvorte rozpravu k uvedenému návrhu zákona. Ďakujem.
Pellegrini, Peter, podpredseda NR SR (2020-07-08):
Pán poslanec Nemec.
Hlina, Alojz, poslanec NR SR (2015-04-15):
Ďakujem veľmi pekne. Som aj rád, že sa chytá nový autorský novotvar kolegu Lipšica – „zlepenec oligarchov“, to bude pozitívum tejto schôdze, keď sa nám to bude fixovať mentálne a budeme ho používať. K tomu, čo povedal pán kolega, mrzí ma, a ja som sa včera toho bál, dokonca aj na statuse sa vyplakal, že bojím sa, že bude potlesk. A bol. Prosím vás, nevieme to aspoň zvládnuť bez toho potlesku, teda toho hnusného potlesku, že tlieskate niečomu tak brutálnemu ako tomu, že dlhy, ktoré narobil váš chránenec, zaplatí štát? Proste neviete sa aspoň zdržať, že to zvládnete bez toho? Viete, pán Borec neprišiel so sprísnením zákona o preukázaní majetku, neprišiel s cizelovaním ustanovení o prepadnutí majetku, o zhabaní majetku, neprišiel s cizelovaním nejakých ustanovení, ktoré by dali jasný odkaz niekomu. Vy ste neprišli s návrhom, ja by som vám poradil, ja som vám radil dva mesiace dozadu. Keby ste povedali, že prijmete zákon o reštrukturalizácii tak, že firma, ktorá ňou prešla a uspokojila dajme tomu menej ako 50 %, nielenže nebude môcť sa zúčastňovať ďalších, ale aj existujúce, musíme sa radiť s právnikmi, či to je, ale aj existujúce, bude musieť sa ich vzdať, tak ja vám poviem, viete, skade by vám chodili peniaze do Váhostavu? To je jedno skade, to by chodilo z celého sveta, by to prišlo, hej, len kvôli tomu, aby bolo z čoho zaplatiť tým ľuďom. Ale vy ste to neurobili, vy ste to neurobili, vy s kamennou tvárou sa tu jeden, druhý, tretí postavíte a poviete, že idete chrániť, ale vy idete zaplatiť dlhy Širokého z peňazí štátu, z peňazí daňových poplatníkov, to je celé. That´s all.
Vašečka, Richard, poslanec NR SR (2024-01-24):
Ďakujem pekne, pani kolegyňa. Teraz berte, že to nie je môj výrok, ale parafrázujem: „Neotravujte, tu sme na žatve!“ Vy ste rozprávali o psychológii, o filozofii veľmi poučné veci, ktoré môžu pomôcť každému z nás v osobnostnom raste, ale aj v politickej činnosti. Ale tu, a bolo to jasne deklarované, tu nejde o cieľoch, psychológiu, filozofiu, o nejakú úprimnosť alebo o nejakej spoločnej práci na spoločnom dobre, ale toto je mocenské rozhodnutie, ako povedal pán premiér. Ja tomu z istého hľadiska rozumiem, áno, tak politika je z veľkej časti o moci, ale robíme ju my a my sme ľudia a mnohé tie veci, ktoré boli pomenované, morálne, filozofické, psychologické sú veľmi dôležité. Myslím, že väčšina z nás, teda ja určite, sme tu práve kvôli týmto dôvodom, a nie len kvôli moci, len kvôli nejakej technológii a procesom moci, môžem, chcem, tak to urobím, ale je naozaj také zaujímavé, že ako sa dokážu... dokáže niekto, niekto v politike dostať do takej situácie, že potom naozaj dokáže ignorovať všetky tieto veľmi príjemne povedané veci, ako ste ich vy povedali, formou, ktorá nie je nejaká urážlivá alebo zosmiešňujúca, dokáže ich ignorovať, a proste len, len prečká ten čas, zakiaľ stlačí ten gombík. Ono sa vraj tomu hovorí racionalizácia, že zvyčajne ľudia, keď prídu do politiky alebo do nejakého... vôbec na nejakú pozíciu, tak takí nie sú, ale postupne, keď sú akoby tlačení ku kompromisom, tak si ich racionalizujú, ospravedlňujú. A myslím si, že z veľkej časti práve reakciou na vaše vystúpenie zo strany koalície bude takáto racionalizácia, ktorá pravdepodobne povedie k stlačeniu gombíka. Ďakujem.
Kollár, Boris, predseda NR SR (2023-06-15):
(Zaznievanie gongu.) Milé kolegyne, vážení kolegovia, prosím, zaujmite svoje miesta v sále. Na začiatok by som rád na balkóne rokovacej sály privítal deviatakov zo Základnej školy vo Veľkých Kostoľanoch. (Potlesk.) A potom ešte žiakov Súkromnej spojenej školy z obce Klokočov, okres Michalovce. Aj vás vítame. (Potlesk.) Vážené pani poslankyne, vážení páni poslanci, pokračujeme v prerušenom rokovaní 94. schôdze. Podávam návrh po žiadosti poslancov OĽANO, ktorí ma o toto požiadali, a žiadosti poslancov ŽIVOT na zaradenie nových bodov do programu 94. schôdze. Ide o druhé čítanie k tlačiam 1563, 1564, 1619, 1624, 1625, 1594, 1627, 1628, 1632, 1691, 1692, 1669, 1596, 1635, 1686, 1687, 1694, 1555, 1689, 1660, 1629, 1662, 1673, 1696, 1688, 1675 a tlače 1753, je to odvolávanie predsedníčky výboru pre európske záležitosti pani poslankyne Marcinkovej. Navrhujem, aby sme tieto návrhy zákonov prerokovali v stredu 28. júna o deviatej hodine a tlač 1753, odvolanie predsedníčky výboru pre európske záležitosti Marcinkovej, v stredu 21. júla ´23 o deviatej hodine. Asi nebude všeobecný súhlas. (Nesúhlasná reakcia pléna.) Nie, dobre, tak dávam o tomto, dávam o tomto návrhu zákona... (reakcie z pléna), prosím? Nepočujem. (Reakcia z pléna.) Teraz som to čítal. Prečítal som. (Reakcie z pléna.) To sú tie prvé čítania, ktoré sa odhlasovali, to sú... (reakcie z pléna), to sú tie prvé čí... (reakcie z pléna), toto je návrh na zaradenie, to znamená, že dávam teraz o tom hlasovať, môžeme sa vyjadriť, že to neprejde, a je to vyriešené. (Reakcie z pléna.) Prosím? (Reakcie z pléna.) No, dobre. (Reakcie z pléna.) Prosím pekne, nie sme tuná na trhu. Tento návrh dávam, nebol všeobecný súhlas, dám o tom hlasovať a plénum rozhodne. Prosím, prezentujme sa a hlasujeme. (Reakcie z pléna.) To sú tlače, ktoré prešli. (Reakcie z pléna.) (Hlasovanie.) Prítomných 122, za 65, proti 40, zdržalo sa 16, 1 nehlasoval. Uvedené návrhy sme zaradili. Pokračujeme hlasovaním v druhom čítaní o... (reakcia z pléna), a sú tam procedurálne návrhy, áno, takže máme štyri, pán poslanec Susko, Dostál, Vetrák, Podmanický, začí... Cmorej. Končí... nemôžem to končiť, dobre, áno, dobre, takže pá... už som chcel končiť (povedané so smiechom). Susko, pán poslanec Susko, nech sa páči, máte slovo.
Cmorej, Peter, poslanec NR SR (2022-11-08):
Pán predsedajúci, dajte, prosím, hlasovať o bode 7 môjho pozmeňujúceho a doplňujúceho návrhu. Taktiež pani poslankyňa Andrejuvová predložila vo svojom návrhu iné riešenie uvedenej problematiky.
Mizík, Stanislav, poslanec NR SR (2021-03-19):
Ďakujem za slovo. Budem stručný, mám dve poznámky k tomu, čo ste hovorili. Hovorili ste, že predseda vlády má zjednocovať. No ja vám poviem, ako môže predseda vlády zjednocovať, keď sám je rozdvojená osobnosť? A teraz druhá vec, k tým gestám Matoviča u prezidentky. No to bola veru hanba. Ja si však nemyslím, že to boli hipsterské gestá. Jeho gestá sa podobali gestám najbrutálnejšieho gangu zo Strednej Ameriky, konkrétne zo Salvádora. Gestá mal ako gang MS13 a počet obetí má ale väčší. Myslím si, že šéfovia gangu blednú závisťou. Ďakujem.
Viskupič, Jozef, poslanec NR SR (2012-08-01):
Vážený pán predseda, dovoľte mi podať procedurálny návrh ku schôdzi, a to v zmysle toho, aby sme odložili rokovanie o tomto bode, kým nerozhodne Ústavný súd o veci – o odvolanej generálnej riaditeľke Zemkovej. Ďakujem.
Richter, Ján, minister práce, sociálnych vecí a rodiny SR (2015-06-25):
Ak sa dohodneme, pani poslankyňa, vlastne vaša otázka smeruje aj k otázke číslo 11, tým by som zároveň aj vyčerpal ten obsah tej jedenástej otázky. Áno, len sú to dve veci. Jedna vec je možnosť a záujem Slovenskej republiky a druhá vec je súhlas, vzhľadom na to, že drvivá väčšina prostriedkov, 85 % sú prostriedky Európskeho sociálneho fondu, je aj otázka Brusela. Takže áno, my vzhľadom na úspešnosť tohto projektu ho ideme predĺžiť. To znamená, že bude zaradený a pripravujeme už výzvu aj v novom operačnom programe. Zatiaľ máme dohodnutých, a podľa všetkého s týmto aj pôjdeme, predĺženie obdobia do deviatich mesiacov. Väčšiu podporu sme zo strany Bruselu nezískali. Ale myslím si, že deväť mesiacov je veľmi zaujímavá doba, lebo vlastne vystihuje kalendárny rok mimo nejakého zimného obdobia, kedy tie verejnoprospešné práce sa relatívne vo všetkých oblastiach nedajú realizovať. Ďakujem.
Laurenčík, Milan, podpredseda NR SR (2020-04-01):
Ďakujem. Pán poslanec Taraba, chcete reagovať? Nie. Nech sa páči, pani poslankyňa Kozelová, máte slovo.
Janiš, Stanislav, poslanec NR SR (2011-04-05):
Pán podpredseda, hlasovali sme o spoločnej správe, aj o pripomienkach z rozpravy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Ďuriš Nicholsonová, Lucia, podpredsedníčka NR SR (2018-05-29):
Osem faktických poznámok na vaše vystúpenie. Končím možnosť prihlásiť sa. (Reakcia z pléna.) Ešte raz. Deväť faktických. Končím možnosť prihlásiť sa s faktickými. Pán poslanec Beluský.
P. Paška, predseda NR SR: (2008-03-26):
Takže, dámy a páni, pristúpme teraz k samotnému programu. Ako prvý bod programu je druhé a tretie čítanie o zákone z 15. februára 2008, ktorým sa mení a dopĺňa zákon č. 221/2006 Z. z. o výkone väzby, ktorý vrátil pán prezident Slovenskej republiky na opätovné prerokovanie Národnou radou . Je to tlač 573. Poprosím pani Janku Laššákovú, aby nás informovala ako spravodajkyňa o výsledku prerokovania.
Sabo, Michal, poslanec NR SR (2024-01-11):
Ďakujem za slovo. Vierka, ty si spomínala vo svojom vystúpení prieskumy verejnej mienky smerom ku možným zmenám trestnej legislatívy, tak ja ťa doplním ďalším prieskumom. Budem citovať z prieskumu inštitútu 2050: „Sedemdesiat dva percent Slovákov a Sloveniek sa najviac považuje za ochrancov prírody a až potom za vlastencov, liberálov či konzervatívcov. Väčšina ľudí na Slovensku tiež súhlasí s tvrdím, že klimatická zmena prebieha a treba ju riešiť.“ Vo svojom vystúpení si, Vierka, tiež hovorila o protichodnosti tejto koalície, tak aj tu pridám a pozrime sa, akých ochrancov prírody priniesla táto koalícia na ministerstvo životného prostredia. Napríklad štátny tajomník Filip Kuffa, ten pravidelne klimatickú zmenu zosmiešňuje a popiera. Jeho sused, kamarát, poľovník Peter Olexa dnes šéf TANAP-u mimo lovnej sezóny pred niekoľkými rokmi ulovil vlka, ponechal si z neho lebku, čím porušil zákon, bol obvinený a právoplatne odsúdený z prečinu pytliactva. Ešte raz a pomaly, hej? Nový riaditeľ nášho najstaršieho národného parku je právoplatne odsúdeným pytliakom. Novela trestných zákonov, o ktorých tu v pléne diskutujeme, chce z pytliactva urobiť národný šport, pretože vďaka tejto novele pytliaci stratia všetky zábrany. Tak ja sa pýtam Slovákov a Sloveniek, ochrancov a ochrankýň prírody, toto vám neprekáža? Toto ste chceli? Takto to podľa vás má byť? Toto je správne? (Potlesk.)
Šeliga, Juraj, podpredseda NR SR (2020-09-23):
Pani poslankyňa Majorová.
Pollák, Peter, poslanec NR SR (2021-12-02):
Ďakujeme pekne, pán predsedajúci. Pán minister, ja sa dotknem časti tvojej rozpravy, kde si hovoril o stanovisku nášho koaličného partnera, a teda stanovisko nášho koaličného partnera je tendenčné, ako sa to týka chudoby a nízkopríjmových osôb. Ich nezaujíma žiaden návrh, ktorý sa týka skupiny osôb s nízkym príjmom, kde môžme predpokladať, že do tejto skupiny spadajú aj osoby, ktorých sa tento bonus týka, a to 60+. Oni sa v minulosti nechali totiž počuť tu v pléne Národnej rady, že pre nich sú nízkopríjmový ľudia ťuťmáci, ktorí nevytvárajú žiadne hodnoty. Toto je ten odkaz pre ľudí 60+, pre chudobu. Ľudia, ktorí sledujú tento bod programu, musia vidieť, komu ide o pomoc chudobným a pomoc a motiváciu pre ľudí 60+. Hlasovanie o tomto bode ukáže, komu záleží na dôchodcoch a ich životoch. Ďakujem pekne.
P. Hrušovský, predseda NR SR: (2005-05-24):
(Hlasovanie.) 133 prítomných, 78 za návrh, 26 proti, 28 sa zdržalo, 1 nehlasoval. Návrh zákona sme schválili . Poprosím pána poslanca Mitríka, aby z poverenia výboru pre verejnú správu predniesol Národnej rade návrhy hlasovaní k prerokúvanému návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov , ktorý prerokúvame ako tlač 1038, poradové číslo 72. Nech sa páči, pán poslanec. K. Mitrík, poslanec: Pán predseda, kolegyne, kolegovia, v rozprave vystúpil...
D. Lipšic, poslanec: (2007-05-18):
Dnes sme mali možnosť vidieť, ako procedurálne návrhy zneužíva koalícia. Nič sa nedialo. Ja som si nevšimol v rokovacom poriadku, že by platil iný meter pre poslancov vládnej koalície aj opozície. A ja som rád, že pán predsedajúci Veteška to nerobí, ale niektorý iný, žiaľ, to robí. A ja by som bol veľmi rád, aby sa konečne v tomto parlamente uplatňoval rovnaký princíp, rovnaký princíp pre poslancov vládnej koalície aj opozície. Doposiaľ tomu tak nebolo, čo podľa mňa je v parlamentarizme dosť vážna vec.
Laššáková, Jana, podpredsedníčka NR SR (2015-05-13):
Dobre, ďakujem pekne. Poprosím do zápisu uviesť, že pán poslanec hlasoval za návrh. Nech sa páči, pán poslanec Madej.
Mizík, Stanislav, poslanec NR SR (2018-11-28):
Ďakujem za slovo. Vážený najmladší minister obrany sveta, váš slovník mi pripomína 50. roky, rozvratní populisti, rozvratní extrémisti, to sú 50. roky, sú to reči tvrdých stalinistov. Váš prejav mi pripomenul prokurátora Urválka a to bol poriadne číslo. Čo sa týka pána Lajčáka, ste povedal, že sami znehodnocujeme prácu nášho ministra. No on sa totižto, podľa môjho názoru, znehodnotil sám, on sa sám samozdeštruoval. A keď tvrdíte, že ste proti uceleným moslimským komunitám, tak vám poviem, vážený bývalý najmladší minister obrany sveta, oni si tie komunity vytvoria sami. V tom majú bohatú prax a takí ľudia, ako vy im v tom pomáhali v západných krajinách. Ďakujem za slovo.
Hatráková, Katarína, poslankyňa NR SR (2020-04-20):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 65. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 64 zo 17. apríla 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 21. apríla 2020 vrátane gestorského výboru. Prosím, pán predsedajúci, otvorte všeobecnú rozpravu.
Zmajkovičová, Renáta, podpredsedníčka NR SR (2013-09-10):
Pán poslanec Procházka s reakciou.
Ľ. Kaník, minister práce, sociálnych vecí a rodiny SR: (2003-09-17):
Z. Martináková, podpredsedníčka NR SR: Pani spravodajkyňa, chcete sa vyjadriť? Nie. Ďakujem. Prerušujem rokovanie o tomto bode programu. Pán minister práce, sociálnych vecí a rodiny odôvodní ešte vládny návrh zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 364, návrh na jeho pridelenie na prerokovanie výborom máte v rozhodnutí pod č. 358. Pán minister, nech sa páči, máte slovo.
Paška, Pavol, predseda NR SR (2013-09-12):
Ďakujem pekne, pán poslanec. Faktické poznámky na vaše vystúpenie nie sú. Dávam teraz možnosť prihlásiť sa do rozpravy ústne. Nikto sa do nej nehlási. Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Nech sa páči. Technici máme, pôvodný pult zapojený? (Reakcia z pléna.) Vyskúšajte to, pán minister. Áno, nech sa páči, máte slovo.
Pellegrini, Peter, predseda NR SR (2014-11-27):
Prezentujme sa a hlasujme s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 96, zdržalo sa 43. Konštatujem, že Národná rada schválila vládny návrh novely zákona č. 330/1991 Zb. o pozemkových úpravách. Týmto sme vyčerpali všetky body, ktoré, o ktorých sme mali hlasovať. O vládnom návrhu zákona, ktorým sa mení a dopĺňa Občiansky súdny poriadok, tlač 1186, budeme hlasovať o 17.00 hodine. Teraz máme procedurálne návrhy. Nech sa páči, pán poslanec Hlina.
Bagačka, Michal, poslanec NR SR (2018-01-30):
Ja len v krátkosti. Ako potvrdzujem, samozrejme, že najprv prebiehali tie stretnutia v rámci tých okresov. To tí, ktorí sa tomu viacej venujú, tak určite vedia a v rámci tých okresov, už minule som to spomínal, tie stretnutia, to bol neziskový sektor, to bola samospráva, to boli občianske združenia, to boli podnikatelia. Tak neviem, či všetci sú smeráci, to by som tak ako dal s otáznikom, ale vznikali postupne. Je v tých akčných plánoch veľa akcií. Keď chceme niečo vytiahnuť, každý nájdeme niečo, čo chceme vytiahnuť a tým pádom kvázi navedieme, že zovšeobecňujeme a všetko, všetko je zlé. Nevravím, že všetko funguje dobre, ale v tých akčných plánoch sú naozaj dobré veci, ktoré keď zoberieme aj naše okresy a kde naozaj je ešte aj málo tej práce, tak spravíme si postupne priority, napríklad pri zamestnávaní alebo pri zamestnávaní ľudí, ktorí sú dlhodobo nezamestnaní, tak určite tieto mnohé aj problémové veci vyčistíme. Ďakujem.
Pellegrini, Peter, predseda NR SR (2015-09-30):
Prezentujme sa a hlasujme o návrhu zákona ako o celku s odporúčaním gestorského výboru zákon schváliť. (Hlasovanie.) Prítomných 135 poslancov, za hlasovalo 82 poslancov, proti boli 4, zdržalo sa 49 poslancov. Konštatujem, že sme schválili vládny návrh novely zákona č. 544/2002 Z. z. o Horskej záchrannej službe. Pristúpime teraz k hlasovaniu v druhom čítaní o vládnom návrhu zákona, ktorým sa mení a dopĺňa stavebný zákon, ktorý prerokúvame v skrátenom legislatívnom konaní, tlač 1782. Pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov , tlač 1782.]
Hrušovský, Pavol, podpredseda NR SR (2011-09-14):
Hlasujeme o návrhu prerokovať zákon v treťom čítaní . (Hlasovanie.) 137 prítomných, 77 za, 2 proti, 58 sa zdržalo. Návrh sme schválili. Otváram rozpravu, ktorú z dôvodu, že sa neprihlásil do rozpravy žiaden z prítomných pánov poslancov, vyhlasujem za skončenú. A poprosím, aby sme hlasovali o vládnom návrhu zákona ako o celku so schválenými pozmeňovacími návrhmi. Gestorský výbor odporúča vládny návrh zákona?
Glváč, Martin, podpredseda NR SR (2017-09-11):
Prosím, prezentujme sa a hlasujme. (Hlasovanie.) Prítomných 141 poslancov, za 43, proti 8, zdržalo sa 89, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním o bode 59 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 251/2012 Z. z. o energetike, tlač 673. Spravodajcom je člen navrhnutého gestorského výboru pre hospodárske záležitosti poslanec Karol Galek. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 673.)
A. Belousovová, podpredsedníčka NR SR: (2008-10-23):
Keďže, pán podpredseda vlády, ste spojili odpoveď na prvé tri otázky, ja len pre úplnosť pre záznam prečítam ešte tie otázky. Druhú otázku položil pán poslanec Ján Kvorka a otázka znela: „V uplynulých dňoch sa Európska únia intenzívne venovala riešeniu finančnej krízy. Pán premiér, ako hodnotíte dosiahnuté výsledky?“ Tretiu otázku v podobnom smere položil s rovnakým obsahom pán poslanec Ľuboš Martinák a otázka znela: „Vážený pán premiér, aký máte názor na výsledky Európskej rady vo vzťahu k finančnej kríze?“ Chcem sa opýtať pánov poslancov, či chce niekto z nich položiť doplňujúcu otázku. Nech sa páči, pán poslanec Hradecký.
P. Paška, predseda NR SR: (2008-02-01):
Poprosím teraz pána predsedu výboru pre európske záležitosti Milana Urbániho, aby nás informoval o prerokovaní materiálu vo výbore.
Galko, Ľubomír, poslanec NR SR (2016-09-23):
Ďakujem pekne. Pár poznámok, Karol. Na začiatok by som chcel upozorniť, že je naozaj úsmevné, akým spôsobom funguje aj v tejto miestnosti tlak verejnosti, pretože keď sa zjavila naša chorvátska návšteva na balkóne, tak aj poslanci vládnej koalície začali húfne prichádzať naspäť do tejto sály. Čiže predsa niečo na nich funguje a začali si plniť svoje pracovné povinnosti. A teraz k tvojmu vystúpeniu. Karol, možno je dobré, že si takto vymenoval určitých poslancov, že si si vytypoval z každej strany z vládneho zlepenca niektorých konkrétne. Ja som videl, že trebárs kolegyni pani Pfundtner to dosť vadilo, tam rozhadzovala hore rukami, keď si ju menoval. Asi je to správne. Asi je správne takto pred kamerami pomenovávať priamo menami tých ľudí, ktorí nie sú možno navonok takí známi, ale svojím konaním sa plne podpisujú pod tým, do akého stavu, do akého morálneho marazmu sa Slovenská republika dostala. Chcel by som ťa len opraviť, lebo ty si hovoril o niektorých piatich poslancoch tam, alebo štyroch, že sú zo SMER-u. To nie sú zo SMER-u. To sú oportunisti, ktorí kandidovali za stranu SIEŤ, teraz sú v strane MOST – HÍD. Hej, čiže to len taká malá oprava, tí poslanci, o ktorých si hovoril tam, o pani Cséfalvayovej a pánovi Adamčíkovi a pánovi Fedorovi, ten bol v nejakých štyroch alebo piatich stranách už, takže aby sme tým smerákom zase neubližovali. A chcel by som ešte jednu vec povedať, keď si hovoril o byte pána Bašternáka. Robert Fico sa svojho času vyjadril, keď ešte sa vyjadroval o Vladimírovi Mečiarovi ako o zlodejovi, že by tam bola veľmi pekná škôlka. Dnes sú úplne rovnakí. Sú rovnako morálne zvrátení, ale to mi napriek tomu dovoľuje vysloviť myšlienku, že aj v tom apartmánovom komplexe Bonaparte by bola pekná škôlka. Ďakujem pekne.
Pčolinský, Peter, podpredseda NR SR (2023-05-25):
Pán poslanec Svrček.
Kiššová, Jana, poslankyňa NR SR (2019-09-13):
Ďakujem veľmi pekne. No neboli úplne k môjmu vystúpeniu, pretože boli len nejakým ďalším útokom na, na mojich kolegov, na môjho kolegu. Niekoľkokrát tu už bolo vysvetlené a povedané, o čom tento kontakt bol a že nejavil vôbec žiadne známky takého konania, ktoré by sme tu museli v tejto snemovni obhajovať. Ale vám, páni a dámy, trošku uchádza podstata. Vám uchádza podstata, že my tu dnes sedíme preto, že náš pán premiér v čase, kedy mal konať, nekonal. O tomto tu celý čas hovoríme. Nehovoríme o tom, že či tá esemeska mala taký charakter, hentaký charakter, jednoducho prišli tu vážne podozrenia a vážne obvinenia a vážne informácie na povrch a jeden zodpovedný premiér mal konať. Ak nekonal minister, mal konať premiér. A náš pán premiér s veľkou statočnosťou pichol hlavu do piestu. Toto je jediné, na čo sa zmohol. Preto tu dnes sedíme. Ak by toto neurobil, resp. ak by ako príčetný, zodpovedný premiér konal, tak tu dnes nesedíme a neukazujete prstom na všetkých okolo. Ďakujem.
Kollár, Jozef, poslanec NR SR (2014-12-02):
Ďakujem pekne. Vzhľadom, ďakujem za všetky reakcie kolegov. Vzhľadom na krátkosť času, pán kolega Huba, ja som ten pozmeňovák k SAV-ke podpísal, takže to by chcelo dlhé, dlhé vysvetľovanie, ale robil som, ešte stále som predsedom Správnej rady rankingovej a ratingovej agentúry – ARRA, Akademická rankingová a ratingová agentúra – a trošku tam vidím do neefektívnosti aj úrovne vedy na slovenských vysokých školách, hodnotili sme aj kvalitu výskumných pracovísk. Tam strašne dlhú debatu, ale ten pozmeňovák som podpísal, takže v tomto sa zhodneme. Ale čo sa týka kolegu Číža, no viete, pán kolega, vidím, že ani hodinu päťdesiat vystúpenie nestačilo celkom na schopnosť niektorých ľudí to počúvať s porozumením, lebo zase sa tu bránite, a v zmysle, že mi tu predsúvate nejaké prívlastky neoliberálneho neviem čoho, a konzervatívci o čom píšu a Menový fond o čom píše. Viete, to sú, práve to sú neštrukturované, takto veľa seba naskladané hlava-nehlava poznámky, ktorým nikto v tých dvoch minútach nemôže porozumieť. A vidím, že niekedy ani vystúpenie v takejto dĺžke nie pre každého (reakcia z pléna), nie pre každého, nie každý je schopný počúvať s porozumením, veď predsa, ešte raz, keď Veľká Británia, Kanada a Lotyšsko v reakcii na dlhovú krízu, nepleťme do toho neoliberalizmus, Menový fond ani nikoho, to si legitímne zvolené vlády, nie, v Kanade vo Veľkej Británii, v Lotyšsku dokázali ušetriť 7 % pracovníkov vo verejnej správe. Sa diskutovalo o tom, či u nás to má byť 5,5, 6,5, 8,5, ja som toto dával ako keysy, ako príklady, že to takto ide a že to je vykonateľné. A súčasne som jedným dychom dodal, že žiadna vláda od vzniku Slovenskej republiky nebola schopná s tým nič urobiť. To nebola kritika socialistov zo strany neoliberalizmu a neviem čoho všetkého, čo vy stále do tejto polohy točíte ľubovoľnú poznámku na ľubovoľnú tému. To sme sa potom vôbec nerozumeli.
Valocký, Jozef, poslanec NR SR (2011-09-08):
Ďakujem veľmi pekne. Pán poslanec Chaban, ja s tebou súhlasím. Ja len hovorím, že transformujme tie, ktoré sú na to pripravené. Ja nemám s tým absolútne problém, len na budúci rok po ďalšom roku vládnutia, keď tie nemocnice budú takýmto tempom sa zadlžovať ako teraz, tak jednoducho budú krachovať, áno. A k poslancovi Kalistovi. Nech sa páči, však týchto manažérov ste vybrali vy a prečo sa zadlžujú ďalej? Je to na zodpovednosti ministra zdravotníctva. On je ich zamestnávateľ, on ich vybral. Uvidíte sami, mávnutím čarovného prútika na zmenu akciovky sa skoro nič nezmení. Bude s tým absolútny problém. Možno o rok, lebo kedy tu budeme sedieť a budeme vymýšľať zákony, čo spraviť, aby do toho konkurzu nešli, alebo je tam iný zámer, tak ako som povedal. Ďakujem pekne.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 88 poslancov, za 85, proti žiadny, zdržali sa 3. Uvedený návrh sme schválili.
Košútová, Magda, poslankyňa NR SR (2013-02-05):
Ďakujem pekne. Pán predseda, dajte, prosím, hlasovať o piatom pozmeňujúcom návrhu pána poslanca Fecka.
J. Paška, poslanec: (2008-10-21):
No a k vášmu vyjadreniu. No, ja osobne som nikdy nezapochyboval, keď ste prišli k tomu mikrofónu, že budete hovoriť to, že nepodporíte tento návrh. Bol som o tom presvedčený, ani nerobil som si ilúzie, že by ste vy mohli podporiť návrh súčasnej vlády.
Laurenčík, Milan, podpredseda NR SR (2020-05-14):
Ďakujem. Vážené panie poslankyne, páni poslanci, je 19.01 hod., končím dnešný rokovací deň a prerušujem rokovanie o tomto bode programu. Budeme pokračovať zajtra po tom, ako zasadnú výbory, o 10.30 hod. druhým čítaním v skrátenom legislatívnom konaní o vládnom návrhu zákona č. 355/2007 Z. z. o ochrane, podpore a rozvoji verejného zdravia. Po prerokovaní tohto zákona, ak stihneme, budeme pokračovať opäť v tejto prerušenej rozprave a potom ďalšími správami. Zajtra končíme rokovanie o 14.00 hod. a nebudeme mať obednú prestávku. Ďakujem veľmi pekne. Pekný večer vám prajem. (Prerušenie rokovania o 19.02 hod.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR, predstavitelia iných štátnych orgánov) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 1
M. Číž, podpredseda NR SR: (2007-12-11):
Takže teraz, vážené kolegyne, kolegovia, môžem vyhlásiť všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči.
Baláž, Radovan, poslanec NR SR (2018-12-06):
Ďakujem pekne, za slovo, pán predsedajúci. Vážené kolegyne, kolegovia, dovoľte mi vo veľmi krátkom čase odôvodniť náš poslanecký návrh na zavedenie osobitného odvodu pre obchodné reťazce. Hlavným cieľom nášho návrhu a úsilie tohto celého zákona je v tom, aby sme navýšili rozpočtovú kapitolu ministerstva pôdohospodárstva, aby ministerstvo pôdohospodárstva malo dostatok zdrojov na to, aby mohlo podporovať slovenských výrobcov a slovenských farmárov. Za posledné tri mesiace, ako je táto téma na stole, bola táto téma veľmi často medializovaná, zazneli často aj pravdivé fakty. Čo mňa trošku osobne mrzí, že sa spustila aj vlna antikampane, ktorá, si myslím, že do férového súboja nepatrí a snaží sa veľmi negatívnym spôsobom ovplyvňovať nielen poslancov, ale aj verejnosť na Slovensku. Preto sme prišli aj s pozmeňujúcim návrhom, ktorý sme dali už včera v predstihu, tak ako sme sľúbili, že ho v dostatočnom časovom predstihu predstavíme, aby si ho vedel každý naštudovať. To je asi na začiatok všetko, pán predsedajúci.
Bubnár, Jozef, poslanec NR SR (2020-12-08):
Ďakujem pekne za slovo. Kolega Miško aj všetci predkladatelia tohto zákona, samozrejme, tiež vám chcem poďakovať. Dnes je veľmi populárne, že také veľké firmy robia tzv. investície do startupov, teda do niečoho, čo má perspektívu do budúcnosti priniesť aj nejaké zisky, aj nakopnutie ekonomiky. A ja si myslím, že toto je jeden z takých malých krôčikov, pretože dnes sa boríme s jednou obrovskou katastrofou, a to je to, že dôchodok, starobný dôchodok nám poberá približne 1 300-tisíc ľudí a 2,5 mil. občanov pracuje a platí dane. To znamená, je to veľmi ťažko udržateľný systém, aby sme si mohli dlhé, dlhé roky dovoliť živiť našich dôchodcov, a teda jedno z riešení je podporovať tú natalitu, aby mladí ľudia sa nebáli mať deti, pretože tie budú budúcimi daňovými poplatníkmi. Čiže teda, kolegovia, okrem toho, že je to naozaj veľmi pekný prosociálny zákon, prorodinný, je to skutočne aj taká investícia štátu do toho, aby, aby sme mohli aj naďalej ako štát ekonomicky fungovať, a verím, že to je iba prvý krôčik k tomu, aby sme mladých ľudí motivovali zakladať si rodiny, mať tie detičky, ja ich mám už tri. Takže ja veľmi pekne ďakujem za takúto krásnu prorodinnú politiku, ktorú my v OĽANO aj v celej koalícii ukazujeme. Ďakujem veľmi pekne. (Potlesk.)
Ďuriš Nicholsonová, Lucia, podpredsedníčka NR SR (2019-06-24):
Pán poslanec Dostál.
B. Sániová, poslankyňa: (2007-12-05):
Navrhuje sa v § 16 ods. 3 písm. c) vypustiť slovo „troch“ a nahradiť ho slovom „šiestich“. V § 16 ods. 3 písm. d) vypustiť slovo „troch“ a nahradiť ho slovom „šiestich“. Obdobne aj v § 17 ods. 4 písm. d) vypustiť slovo„troch“ a nahradiť ho slovom „šiestich“. Nové znenie bude mať teda podobu: § 16 ods. 3 písm. c) – ide o predloženie údajov o cene lieku od výrobcov alebo dovozcu z menej ako šiestich členských štátov v zahraničí. § 16 ods. 3 písm. d) – ide o návrh maximálnej ceny od výrobcu, ktorý presahuje aritmetický priemer šiestich najnižších cien spomedzi cien v referenčných krajinách [§ 13 ods. 2 písm. g)]. § 17 ods. 4 písmeno. d) bude znieť: „d) ide o návrh maximálnej ceny od výrobcu, ktorý presahuje aritmetický priemer šiestich najnižších cien spomedzi cien v referenčných krajinách [§ 13 ods. 2 písm. g)],“. Odôvodnenie tohto pozmeňujúceho a doplňujúceho návrhu: Výkonnosť slovenskej ekonomiky spadá do priemeru 12 krajín Európskej únie v spodnej tretine výkonnosti. Taktiež použitie priemeru troch najnižších cien v rámci celej Európskej únie by mohlo spôsobiť, že stanovená cena lieku by bola druhá najnižšia cena v Európskej únii. To by mohlo vážne ohroziť dostupnosť nových liekov pre slovenských pacientov. Použitie priemeru troch najnižších cien v rámci celej Európskej únie by mohlo s ohľadom na pôsobnosť ministerstva retroaktívne zasahovať voči už zaradeným liekom tak, že aj lieky, ktoré sú už na Slovensku zavedené v liečbe, sa môžu stať nedostupnými, pretože podmienky na ich marketovanie by sa významne zmenili v porovnaní s podmienkami, za ktorých lieky vstupovali na trh. Keďže Slovensko je čo do počtu obyvateľov malá krajina (5,4 mil. obyvateľov), náklady na výrobu a uvedenie lieku na trh sú vyššie než v referenčných krajinách s podstatne vyšším počtom obyvateľov. V Čechách je to 10,2 mil., v Španielsku 43 mil., v Rumunsku 21,7 mil., v Taliansku 58,5 mil., v Poľsku 38,2 mil. a v Grécku 11 mil. Sú to zdroje z Eurostatu z roku 2005. Výdavky na lieky na jedného obyvateľa sú v Slovenskej republike štvrté najnižšie v Európskej únii. Doteraz sa darilo, aj keď limitovane pomocou reskripčných a indikačných obmedzení, aby nové lieky boli dostupné pre pacientov, ktorí ich potrebujú. To by sa však prijatím zákona v nezmenenej podobe mohlo zmeniť. Podľa posledných výsledkov európskeho rebríčka kvality zdravotníctva lieky, ktoré môžu zachrániť život vrátane onkologických, dostávajú slovenskí pacienti neskoro. Vážené panie poslankyne, páni poslanci, prosím vás o podporu tohto predloženého pozmeňujúceho návrhu. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Štyri faktické poznámky na vaše vystúpenie pán poslanec. Končím možnosť prihlásiť sa s faktickou poznámkou. Pán poslanec Dostál.
P. Paška, predseda NR SR: (2007-11-28):
(Hlasovanie.) 141 prítomných, nikto nebol za, 69 proti, 71 sa zdržalo, 1 nehlasoval. Bod 26 sme neschválili.
Matovič, Igor, poslanec NR SR (2018-03-13):
Pán predsedajúci, navrhujem, aby Národná zaviazala Úrad vlády Slovenskej republiky, aby do 7 dní predložil Národnej rade Slovenskej republiky správu o tom, kedy presne bol Úrad vlády informovaný Slovenskou informačnou službou o nebezpečenstve vyplývajúceho z pôsobenia talianskej mafie na východnom Slovensku. Odôvodnenie. Slovenská informačná služba informovala, že opakovane informovala úrad vlády o nebezpečenstve, ktoré vyplýva z pôsobenia talianskej mafie na východnom Slovensku, ale vzhľadom na to, že v najbližšom okolí pána premiéra sa pohybovali dvaja ľudia priamo spätí s touto mafiou, zrejme Úrad vlády ignoroval upozornenie Slovenskej informačnej služby. Pre bezpečnosť občanov Slovenskej republiky potrebujeme vedieť, či úrad vlády ignoroval, alebo SIS klame.
Bagačka, Michal, poslanec NR SR (2014-12-03):
Pán predseda, dajte, prosím, hlasovať o pozmeňujúcom návrhu pána poslanca Kondróta.
Jurinová, Erika, podpredsedníčka NR SR (2014-11-10):
Na vaše vystúpenie, pán poslanec, chcú reagovať ôsmi poslanci, jedenásti poslanci. Uzatváram možnosť prihlásiť sa faktickými poznámkami. Nech sa páči, pani poslankyňa Nicholsonová.
Figeľ, Ján, podpredseda NR SR (2012-06-26):
Ďakujem pekne. Pán poslanec Osuský.
Klus, Martin, podpredseda NR SR (2019-10-24):
Ďakujem. Otváram všeobecnú rozpravu. V tejto chvíli som dostal jednu písomnú prihlášku od pána poslanca Krejčího, za poslanecký klus, eh, klus, dneska mi ide karta, fakt, za poslanecký klub OĽANO a zároveň aj evidujem, teda že sa chce prihlásiť do rozpravy spravodajkyňa. Chcete vystúpiť ešte pred pánom poslancom? A navrhovateľka? Takže začneme pánom poslancom Krejčím za poslanecký klub. (Reakcia z pléna: Krajčím.) Výborne.
Majerský, Milan, poslanec NR SR (2024-04-16):
Ďakujem pekne. Budem sa snažiť, tak ako som začal moju rozpravu, tak aj teraz byť slušný, vecný, nikoho neurážať, neponižovať. Škoda, pán poslanec Ferenčák, že si sa toho nedržal aj ty, musel si si kopnúť. Za celé tvoje primátorovanie v Kežmarku nebol žiaden župan, ktorý toľko finančných prostriedkov nainvestoval do škôl a školských zariadení. Nikto toľko miliónov nenalial do Kežmarku ako v súčasnom období. Škola agropodnikania. Pradiareň. Teraz gymnázium so spojenou umeleckou školou. Nikdy v živote toľko peňazí, toľko investícií do tvojho krásneho kráľovského mesta neprišlo. Ale prišla rozprava predsedu Majerského a musel si si kopnúť. No toto mňa prekvapilo, že ty dokážeš toto urobiť tu priamo v rozprave, čo ja rozprávam o niečom úplne inom a ty si kopneš do Prešovského samosprávneho kraja a do župana tu priamo v rozprave v Národnej rade? Že ti nie je hanba. Ja, ja, ja ostávam v údive a v šoku. Začal som slušne, nikoho som neurážal, a ty si využil hneď prvú príležitosť na to, že by si si kopol. Bol som vecný, nenadával som na vládu, na jednotlivých predstaviteľov vlády ani na politikov vládnej koalície a ty si urobil prvú, pri prvej príležitosti to, že si si kopol. Toľko peňazí do Kežmarku neprišlo za celé tvoje pôsobenie od nikoho, ani od vlády, či už bola tvoja alebo cudzia, možno súkromní investori. Zrátaj si, koľko peňazí prišlo z Prešovského samosprávneho kraja. Čo si urobil ty? Vyrobil si, vyrubil si Prešovskému samosprávnemu kraju taký nájom, aký si nedovolil žiaden predstaviteľ. Ďakujem. (Potlesk.)
Pellegrini, Peter, podpredseda NR SR (2020-04-02):
Pán poslanec Osuský.
Beluský, Martin, poslanec NR SR (2017-10-18):
Ďakujem za slovo. Vážený pán predseda, vážené panie poslankyne, páni poslanci, vážení členovia vlády, podávam informáciu o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k ďalšiemu postupu vlády Slovenskej republiky a vyvodeniu zodpovednosti vo veci predražených právnych služieb, ktoré má štátna akciová spoločnosť MH Manažment vyplatiť advokátskej kancelárii Radomíra Bžána ako odmenu za spor so spoločnosťou Enel o Vodnú elektráreň Gabčíkovo (tlač 735), vo Výbore Národnej rady Slovenskej republiky pre hospodárske záležitosti. Predseda Národnej rady Slovenskej republiky rozhodnutím č. 759 zo 16. októbra 2017 pridelil predmetný návrh na prerokovanie Výboru Národnej rady Slovenskej republiky pre hospodárske záležitosti, ktorý zároveň určil ako gestorský výbor. K návrhu bola zvolaná 46. schôdza Výboru Národnej rady Slovenskej republiky pre hospodárske záležitosti na 18. októbra 2017. Výbor Národnej rady Slovenskej republiky pre hospodárske záležitosti neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 zákona č. 350/1996 o rokovacom poriadku Národnej rady Slovenskej republiky v znení neskorších predpisov. Pán predseda, otvorte, prosím, rozpravu.
Dubovcová, Jana, poslankyňa NR SR (2010-08-11):
Ďakujem za slovo. Oboznamujem so správou Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým  sa  mení zákon č. 301/2005 Z. z. Trestný poriadok v znení neskorších predpisov, tlač 42, v druhom čítaní. Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov, ktorý sa prerokováva v skrátenom legislatívnom konaní podáva Národnej rade Slovenskej republiky podľa § 78 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o prerokovaní návrhu zákona v druhom čítaní. Národná rada Slovenskej republiky uznesením z 10. augusta 2010 č. 33 pridelila vládny návrh zákona, ktorým sa mení zákon č. 301/2005 Z. z. Trestný poriadok v znení neskorších prepisov Ústavnoprávnemu výboru Národnej rady Slovenskej republiky. Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu podľa § 75 ods. 2 zákona Národnej  rady Slovenskej republiky č. 350/1996 Z. z. o rokovacom poriadku Národnej rady. Ústavnoprávny výbor Národnej rady Slovenskej republiky uznesením z 10. augusta 2010 č. 11 odporúčal Národnej rade Slovenskej republiky vládny návrh zákona schváliť a zároveň poveril mňa, poslankyňu Janu Dubovcovú, aby som informovala Národnú radu o výsledku rokovania gestorského výboru a odôvodnila návrh a stanovisko výboru na schôdzi Národnej rady. Ústavnoprávny výbor po prerokovaní návrhu zákona na základe stanovísk poslancov gestorského výboru odporúča vládny návrh zákona, ktorým sa mení zákon č. 301/2005 Z. z. Trestný poriadok v znení neskorších predpisov, tlač 42, schváliť. Predmetná správa ústavnoprávneho výboru bola schválená uznesením Ústavnoprávneho výboru Národnej rady Slovenskej republiky z 11. augusta 2010 č. 12. Pád podpredseda, žiadam vás, aby ste otvorili rozpravu k tomuto návrhu.